**แบบฟอร์มทบทวนและปรับปรุงแผนพัฒนาความเป็นเลิศฯ**

**ตามความเห็นของคณะกรรมการการอุดมศึกษา ในคราวประชุมครั้งที่ 10/2564**

**เมื่อวันที่ 19 ตุลาคม พ.ศ. 2564**

| **หัวข้อ** | **ข้อเสนอแนะ** | **ผลจากการทบทวนและปรับปรุง**  **ตามข้อเสนอแนะ** |
| --- | --- | --- |
| **1. ข้อเสนอแนะภาพรวม** | * 1. ควรกำหนดเป้าหมายการพลิกโฉมภายใน   ระยะ 5 ปี ของการเป็น Area-based University โดยต้องมีผลลัพธ์และผลกระทบที่มุ่งเน้นการเปลี่ยนแปลงที่เกิดขึ้นในชุมชนห้องถิ่น มี Strategy-Focused ทั้งนี้ ในการกำหนดเป้าหมาย ตัวชี้วัด ผลสัมฤทธิ์ของความเป็นเลิศ ในแต่ละด้านควรมีความชัดเจนและเป็นรูปธรรม เพื่อนำไปกำหนดแนวทาง โครงการ/กิจกรรมที่จะมุ่งไปสู่ความเป็นเลิศตามเป้าหมายที่สถาบันอุดมศึกษากำหนด |  |
| 1.2 ควรเพิ่มเติมการวิเคราะห์บริบทยุทธศาสตร์ การพัฒนาพื้นที่ในระดับจังหวัด กลุ่มจังหวัด และภูมิภาค ที่เป็นจุดเน้น (Demand driven) เพื่อเชื่อมโยงให้เห็นความสอดคล้องของการวางเป้าหมาย ยุทธศาสตร์และกลยุทธ์ของสถาบันอุดมศึกษากับการพัฒนาพื้นที่ รวมถึงการวิเคราะห์ฐานทุนเดิมการทำงานกับกลไกการพัฒนาพื้นที่/หน่วยงาน ผู้มีส่วนได้ส่วนเสียของพื้นที่เป้าหมาย ไม่ใช่เป็นเพียงสิ่งที่มหาวิทยาลัยต้องการทำ (Supply driven) |  |
| 1.3 การจัดทำแผนพัฒนาความเป็นเลิศฯ จะต้องมีการเชื่อมโยงจากแผนระดับต่าง ๆ บนลงล่าง ตั้งแต่ยุทธศาสตร์ชาติ ยุทธศาสตร์ อววน. ยุทธศาสตร์เชิงพื้นที่ เป็นต้น พร้อมทั้งวิเคราะห์ให้เห็นถึงความแตกต่าง/เชื่อมโยงกับแผนพัฒนาปกติของสถาบันอุดมศึกษาโดยพึงระวังความซ้ำช้อนของแผนกลยุทธ์อันนำมาสู่โครงการพลิกโฉมที่จะใช้งบประมาณเพื่อความเป็นเลิศตามมาตรา 45 (3) ของ พ.ร.บ. การอุดมศึกษาฯ กับแผนปกติของสถาบันฯ ที่ใช้งบประมาณ ตามมาตรา 45 (1) และ (2) |  |
| 1.4 ระบบการติดตามและประเมินผล ควรเป็นระบบการประเมินผลเชิงพัฒนา (Developmental Evaluation: DE) |  |

|  |  |  |
| --- | --- | --- |
| **หัวข้อ** | **ข้อเสนอแนะ** | **ผลจากการทบทวนและปรับปรุง**  **ตามข้อเสนอแนะ** |
| **2. ข้อเสนอแนะของมหาวิทยาลัยราชภัฎสกลนคร** | **2.1 ผลการประเมินตนเองและการกำหนดยุทธศาสตร์**  - เหมาะสม- |  |
| **2.2 แผนการพลิกโฉมสถาบันอุดมศึกษา**  2.2.1 เพิ่มการวิเคราะห์บริบทพื้นที่เพื่อชี้  ให้เห็นยุทธศาสตร์การพัฒนาพื้นที่ทั้งในระดับจังหวัดและภูมิภาค เพื่อเชื่อมโยงให้เห็นความสอดคล้องของการวางเป้าหมายยุทธศาสตร์และกลยุทธ์ของสถาบันกับการพัฒนาพื้นที่ รวมถึงการวิเคราะห์ฐานทุนเดิมการทำงานกับกลไกการพัฒนาพื้นที่/หน่วยงาน ผู้มีส่วนได้ส่วนเสียของพื้นที่ทั้งเชิงโครงสร้าง นโยบาย การบริหารจัดการ และกำลังคน ความเชี่ยวชาญของสถาบัน |  |
| 2.2.2 สาขาความเชี่ยวชาญที่มุ่งเน้น เมื่อพิจารณาตัวชี้วัดในการประเมินตนเองของสถาบันพบว่าในส่วนความยั่งยืนของมหาวิทยาลัยชุมชนและสังคม (Green/Sustainability) ยังมีค่าคะแนนที่ไม่สูงมากนัก ดังนั้น มหาวิทยาลัยอาจต้องเพิ่มเติม/มุ่งเน้นในสาขาที่เกี่ยวข้อง |  |
| 2.2.3 ควรวิเคราะห์ปัญหาสำคัญ/ศักยภาพ จากผลการประเมินตัวชี้วัดมหาวิทยาลัยกลุ่มที่ 3 เพื่อเสนอแนวทางและกลยุทธให้ตรงกับการเสริมจุดแข็ง ปิดจุดอ่อนให้ชัดเจน |  |
| 2.2.4 ด้านแผนระบบการเงินและงบประมาณ ทั้งในส่วนของโครงการหลักและแนวทางการปฏิรูปควรมี การเพิ่มเติมใน เรื่อง ของการบูรณาการงบประมาณจากภาคเอกชนในการดำเนินงานเพื่อพัฒนาชุมชนและสังคม  ในพื้นที่ |  |
| 2.2.5 ด้านระบบธรรมาภิบาล ควรเพิ่มเติมรายละเอียดเพื่อให้มีแนวทางการปฏิรูปที่เป็นรูปธรรมและวัดผลได้ |  |
| 2.2.6 เพิ่มเติมรายละเอียดในส่วนของแผนปฏิบัติการและผลลัพธ์รายปีพร้อมทั้งแนวทางการติดตามและประเมินผล |  |
| 2.2.7 ยังขาดความชัดเจนด้านแผนการผลิตกำลังคนระดับสูงเฉพาะทางตามความต้องการของประเทศ |  |
| 2.2.8 กำหนดเป้าหมายและตัวชี้วัดพร้อมให้ definition ให้ชัดเจน รวมถึงวาง Benchmark ของสถาบันให้มีความท้าทาย |  |

|  |  |  |
| --- | --- | --- |
| **หัวข้อ** | **ข้อเสนอแนะ** | **ผลจากการทบทวนและปรับปรุง**  **ตามข้อเสนอแนะ** |
|  | 2.2.9 กำหนดแนวทาง กลยุทธ์ และแผนปฏิบัติงานที่สอดคล้องกับจุดแข็งและการแก้ไขปัญหาที่สำคัญให้  ตรงจุดชัดเจน และควรแสดงให้เห็นถึงกระบวนการดำเนินงานที่ชัดเจนเพิ่มขึ้น |  |
| 2.2.10 ควรมีการเชื่อมโยงการจัดการแผนงบประมาณของมหาวิทยาลัยในส่วนอื่นประกอบด้วย ได้แก่  แผนงบประมาณการวิจัย FF (Fundamental Fund) แผนงบประมาณรายได้การวิจัยและบริการวิชาการของมหาวิทยาลัย แผนและกลยุทธการได้มาซึ่งงบประมาณภายนอกทั้งงบวิจัยเชิงยุทธศาสตร์ SF (Strategic Fund) จาก PMU /งบประมาณภายนอกจากหน่วยงานพัฒนาพื้นที่ |  |
| 2.2.11 เป้าหมายองค์รวมของมหาวิทยาลัย คือ มหาวิทยาลัยพัฒนาชุมชนเชิงพื้นที่อย่างสมบูรณ์แบบเพื่อนำไปสู่สุขภาวะและพันธกิจสัมพันธ์ ดังนั้น เป้าหมายรองควรส่งเสริมและสนับสนุนเป้าหมายองค์รวม โดยเฉพาะอย่างยิ่งในเรื่องของสุขภาวะและการสร้างความสัมพันธ์อันดีระหว่างมหาวิทยาลัยและชุมชน เพื่อนำไปสู่การเป็นมหาวิทยาลัยพัฒนาชุมชนเชิงพื้นที่อย่างสมบูรณ์แบบได้ |  |
| 2.2.12 กิจกรรมภายใต้แผนงาน 1) ในส่วนของการพัฒนาและแสวงหาบุคลากร ยังไม่มีรายละเอียดในส่วนของบุคลากรของสถาบัน กิจกรรมหรือโครงการส่วนใหญ่เป็นการพัฒนาบัณฑิตและคนในพื้นที่ เห็นได้จากงบประมาณที่ใช้ดำเนินการในส่วนนี้ค่อนข้างสูงกว่าการพัฒนาทักษะ (Upskil/ Reskil) อาจารย์ เพื่อตอบสนองต่อการเรียนในศตวรรษที่ 21 2) ผลลัพธ์/ผลสัมฤทธิ์ (KR) กับตัวชี้วัดบางส่วนไม่สัมพันธ์กันและไม่สอดคล้องกับกิจกรรมหลัก |  |
| 2.13 ควรเพิ่มเติมรายละเอียดในการวิเคราะห์โอกาสประสบความสำเร็จและความเสี่ยงของแผนพัฒนาความเป็นเลิศของสถาบันอุดมศึกษา เช่น การทำ SWOT Analysis |  |
| 2.2.14 แนวทางการติดตามประเมินผล ควรมีการกำหนดแนวทางและระยะเวลาในการติดตามประเมินผลให้ชัดเจน เช่น ในระยะเริ่มต้น ระยะกลาง หรือระยะยาว เป็นต้น |  |

|  |  |  |
| --- | --- | --- |
| **หัวข้อ** | **ข้อเสนอแนะ** | **ผลจากการทบทวนและปรับปรุง**  **ตามข้อเสนอแนะ** |
|  | **2.3 ผลที่คาดว่าจะได้รับ และผลการประเมินภาพรวม**  2.3.1 ควรประเมินผลกระทบทางเศรษฐกิจและสังคม (Socio - Economic Impact) เพื่อให้เห็นผลกระทบที่ชัดเจน คุ้มค่าต่องบประมาณ  ที่ลงทุน และควรเพิ่มเติมข้อมูลและรายละเอียดในระดับประเทศร่วมด้วย |  |
| 2.3.2 ควรกำหนดเป้าหมายและตัวชี้วัดให้สอดคล้องกับบริบทและยุทธศาสตร์ การพัฒนาพื้นที่ |  |
| 2.3.3 แผนมีความสอดคล้องกับเป้าหมายการ พลิกโฉมสถาบันอุดมศึกษาที่มุ่งเน้นการผลิตบัณฑิต 4.0 สู่ศตวรรษที่ 21 โดยเป็นครูที่สร้างสรรค์ มีบทบาทเป็นผู้แนะนำและอำนวยความสะดวกในการเรียนการสอน (Coaching & Facilitator Teacher) เป็นผู้ประกอบการที่สร้างและใช้นวัตกรรม (Innovative Entrepreneur) เป็นนเกษตรกรที่สร้างและใช้นวัตกรรม (Innovative Farmer) และเป็นพลเมืองที่เข้มแข็ง (Active Citizen) ตลอดจนการสร้างชุมชนพึ่งตนเองได้ (สร้างคน สร้างการเรียนรู้ สร้างการเปลี่ยนแปลง) พร้อมการขับเคลื่อนชุมชนให้เข้มแข็งและยั่งยืน ทั้งนี้ ต้องกำหนดแผนการผลิตกำลังคนระดับสูงเฉพาะทางตามความต้องการของประเทศที่ชัดเจนขึ้น |  |
| 2.3.4 ควรพิจารณาเรื่องของความสอดคล้องของตัวชี้วัด กิจกรรม/โครงการ ที่สำคัญ เพื่อนำไปสู่เป้าหมายที่กำหนดไว้ |  |